**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**83/2020. (VII.9.) Kt. számú**

**határozata**

**Dr. Nyáguly-Csegezy István házi gyermekorvos felmondásáról**

Tiszavasvári Város Önkormányzata Képviselő-testülete a dr. Nyáguly-Csegezy István házi gyermekorvos felmondásáról szóló előterjesztést megtárgyalta és az alábbi határozatot hozza:

1. Elfogadja dr. Nyáguly-Csegezy István – mint a Tiszavasvári I. számú házi gyermekorvosi körzetre vonatkozóan területi ellátási kötelezettséggel rendelkező – házi gyermekorvos **2020. július 10. napi kezdő dátummal történő felmondását**, a határozat 1 melléklete szerinti kérelem alapján. A **felmondási idő 6 hónap**, így Tiszavasvári Város Önkormányzata és dr. Nyáguly-Csegezy István háziorvos között létrejött **feladat-ellátási szerződés 2021. január 10. napján szűnik meg.** A felmondási idő alatt dr. Nyáguly-Csegezy **István köteles saját költségén gondoskodni a helyettesítésről,** az I. számú gyermekorvosi körzet folyamatos ellátásáról.
2. Amennyiben 2021. január 10. napja előtt az I. számú házi gyermekorvosi körzet ellátására megfelelő orvost jelentkezik, úgy – az 1. ponttól eltérően- Tiszavasvári Város Önkormányzata és dr. Nyáguly-Csegezy István közötti feladat-ellátási szerződés **közös megegyezéssel megszüntethető**, a praxisjog mielőbbi folytatása érdekében.

Határidő: esedékességkor Felelős: Szőke Zoltán polgármester

1. **Tudomásul veszi dr.** Nyáguly-Csegezy István a határozat 1. melléklete **szerinti nyilatkozatát, mely szerint a** Tiszavasvári I. számú házi gyermekorvosi **praxist nem kívánja értékesíteni, és elfogadja, hogy a** Tiszavasvári I. számú házi gyermekorvosi **praxisjogát térítésmentesen** Tiszavasvári Város Önkormányzata részére **átadja.**
2. Felkéri a polgármestert tájékoztassa

- dr. Nyáguly-Csegezy Istvánt a képviselő-testület döntéséről

- az engedélyező szervet a feladat-ellátási szerződés megszűnésének időpontjáról


Határidő: 1.,3.,4. pont azonnal Felelős: Szőke Zoltán polgármester


1. Felkéri a polgármestert a közös megegyezés iránti szándékról előzetesen nyilatkoztassa meg dr. Nyáguly-Csegezy István háziorvost a határozat 2. melléklete szerinti tartalommal.

Határidő: azonnal Felelős: Szőke Zoltán polgármester

**Dr. Kórik Zsuzsanna Szőke Zoltán**

**jegyző polgármester**

**A 83/2020.(VII.9.) Kt. számú határozat 1. melléklete**

****

A 83/2020. (VII.9.) Kt. számú határozat 2. melléklete

**NYILATKOZAT**

Alulírott dr. Nyáguly-Csegezy István (szül.: Kolozsvár, 1939. 08.20. an.: Zornik Rozália) háziorvos a Tiszavasvári I. számú gyermekorvosi praxissal kapcsolatban az alábbi nyilatkozatot teszem:

**1. Teljes körű együttműködési kötelezettséget vállalok** Tiszavasvári Város Önkormányzatával arra vonatkozóan, hogy a Tiszavasvári I. számú gyermekorvosi praxis mielőbb gyermekorvossal rendelkezzen.

**2. Tudomásul veszem**, hogy Tiszavasvári Város Önkormányzatával megkötött, a Tiszavasvári I. számú gyermekorvosi körzet ellátására vonatkozó feladat-ellátási szerződés az általam közölt 2020. július 10. napi kezdő dátummal történő felmondás következtében, **a hat hónapos felmondási idő figyelembevételével 2021. január 10. napján szűnik meg.**

3. Amennyiben 2021. január 10. napja előtt az I. számú házi gyermekorvosi körzet ellátására megfelelő orvost jelentkezik, úgy fenti időponttól eltérően **hozzájárulok** a feladat-ellátási szerződés **közös megegyezéssel történő megszüntetéséhez,** a praxisjog mielőbbi folytatása érdekében. **Egyidejűleg tudomásul veszem, hogy a feladat-ellátási szerződés megszűnésének időpontja a 2. pontban foglalt időponttól eltérően a közös megegyezésben megjelölt korábbi időpont.**

Tiszavasvári, 2020. július ….

**Dr. Nyáguly-Csegezy István**

**Tiszavasvári I. számú gyermekorvosi körzet**

**házi gyermekorvosa**